Produksjonsdriften til selskapet lå på 2. og Girard Streets i Houston, Texas, hvor den var plassert på 1910-tallet. I dag står bygningen på universitetsområdet til University of Houston
En annonse for Sharp-Hughes Tool Company i *Fuel Oil Journal* fra 1914.
**Hughes Tool Company** var en amerikansk produsent av borekroner. Selskapet ble grunnlagt i 1908 og fusjonerte inn i Baker Hughes Incorporated  i 1987.

Historie
--------

Selskapet ble grunnlagt som **Sharp-Hughes Tool  Company** i desember 1908, da Howard R. Hughes sr. tok patent på en borekrone som  forbedret prosessen for borerigger. Sammen med sin mangeårige medarbeider Walter Benona Sharp produserte og markedsførte han borekroner. Etter sin manns død i 1912 solgte Sharps enke Estelle sin andel på 50 prosent i selskapet til Howard Hughes sr. i 1914. 3. februar 1915 ble selskapet omdøpt til Hughes Tool.

Da Hughes sr. døde i 1924 var 75 % av selskapet overdratt til Howard Hughes jr. som på den tiden var student ved William Marsh Rice Institute (nå Rice University). Ifølge Howard senior skulle hans sønn til å begynne med få 25 % markedsandel, hans kone med 50 %, mens de gjenværende 25 % skulle deles mellom andre familiemedlemmer. Howard Hughes jr. kjøpte senere ut sine slektningers minoritetensandel i virksomheten.

Under hans eierskap beveget Hughes Tool seg inn i filmvirksomheten via Hughes Productions i løpet av 1920-tallet, og i flyvirksomheten i 1939 med oppkjøp av en kontrollerende andel i Transcontinental and Western Air (senere omdøpt til Trans World Airlines).

I 1932 dannet Hughes Hughes Aircraft Company en avdeling av Hughes Tool Company. Hughes Aircraft blomstret på kontrakter under andre verdenskrig, men ikke bare på luftfarskontrakter. Tidlig på 1950-tallet var den et av USAs største leverandører av forsvarsmateriell og flyteknologi med inntekter som langt overgikk den opprinnelige olje-/verktøyvirksomheten. I 1953 ble Hughes Aircraft et eget selskap, og donert til Howard Hughes Medical Institute som et fond. Hughes Aircrafts helikopterproduksjon ble beholdt av Hughes Tools Co. som dets luftfarsavdeling fram til 1972. 

I en periode på 1940-tallet til slutten på 1950-tallet eide Hughes Tool RKO-selskapene RKO Pictures, RKO Studios, RKO Theatre og RKO Radio Network.

Tidlig på 1960-årene ble et heleid datterselskap, Hughes Dynamics opprettet. Det tilbød rådgivning og tjenester i databehandling, informasjonsteknologi, kredittbearbeidelse,[*klargjør*] informasjon og avanserte forretnings- og driftsmetoder. Etter at om lag 9,5 millioner dollar av Hughes Tools penger var blitt investert, ble resultatene ikke ansett som akseptabele, og det ble raskt avviklet.

I en kort periode tidlig på 1960-tallet holdt Hughes Tool en mindretallspost i Northeast Airlines. Hughes Tools eierandel i TWA ble solgt i 1966. To år senere, i 1968, kjøpte Hughes Tool North Las Vegas Air Terminal.

Ved slutten av 1960-tallet våget Hughes Tool seg inn i hotell- og i casino-virksomheten med oppkjøp av Sands, Castaway, Landemark, Frontier, Silver, Slipper og Desert Inn, alle i Las Vegas. Hughes Tool kjøpte også KLAS-TV, Las Vegas' lokale avdeling av CBS. Tidlig på 1970-tallet gikk Hughes Tool tilbake til luftfarten, og overtok det største regionale flyselskapet i det vestlige USA, Air West, omdøpt til Hughes Airwest etter kjøpet. Hughes Tools eide også en kort tid Los Angeles Airways, et lite flyselskap som drev pendlervirksomhet med en flåte av helikoptre.

I 1968 kjøpte Hughes Tool Sports-Network Incorporated og omdøpte det til Hughes-Television Network.

Hughes Tool Corporation ble slått sammen med Baker International og dannet Baker Hughes Incorporated i 1987.

Referanser
----------

1. ↑  Botson, Michael R. (2005). *Labor, Civil Rights, and the Hughes Tool Company* **(engelsk)**. Texas A&M University Press. ISBN 9781603446143.
2. ↑  Barlett, Donald L.; Steele, James B. (11. april 2011). *Howard Hughes: His Life and Madness*. W. W. Norton. s. 38. ISBN 978-0-393-07858-9.
3. ↑  «Companies Plan Sales, Mergers». *The New York Times*. 19. april 1963. s. 69. [*død lenke*]
4. ↑  Barlett, Donald L.; Steele, James B. (1981). *Empire: The Life, Legend, and Madness of Howard Hughes*. New York: W. W. Norton & Company. s. 401–402, 554.
5. ↑  «Hughes buys TV Network». *The Milwaukee Journal*. UPI. 7. september 1968. s. 18. Besøkt 30. mai 2012.

|  |  |
| --- | --- |
| Oppslagsverk/autoritetsdata | VIAF **·** LCCN
 |